|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 6. разред основне школе** | | | | |
| УЏБЕНИК: **Merci 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 04** | | ОДЕЉЕЊЕ**:** | | ДАТУМ**:** |
| Наставна тема: | **Unité 1** - **TENDANCE MODE** | | | |
| Наставна јединица: | Qui je suis? | | | |
| Тип часа: | Обрада | | | |
| Циљ часа: | Оспособљавање ученика да правилно употребе лексику везану за одевање уз одговарајуће облике неодеђеног члана и придева. | | | |
| Очекивани исходи: | По завршетку часа ученици ће бити у стању да у усменој и писменој комуникацији :  - разумеју једноставне текстове који се односе на одећу и модне стилове  - представе модне стилове једноставним језичким средствима;  - разговарају о различитим стиловима облачења;  - изразе свој укус у вези с одређеним стиловима моде;  - поставе саговорнику питања везана за модне стилове | | | |
| Међупредметне компетенције: | Компетенција за учење, сарадња, комуникација, одговорно учешће у демократском друштву. | | | |
| Облик рада: | Фронтални, индивидуални, групни | | | |
| Наставне методе: | Комуникативнa, вербалнa, текстуалнa, илустративнa, аудиовизуелнa | | | |
| Наставна средства: | Уџбеник, радна свеска, аудио материјал | | | |
| Корелација са другим предметима: | Српски језик, географија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (6 минута) | Пре него што почне с активношћу 1. у уџбенику на 12. страни, наставник поставља питање ученицима која је њихова омиљена одећа и које називе за одевне предмете умеју да кажу на француском језику.  Исписати те речи на табли, уколико су неке од њих непознате и допустити ученицима да их препишу у свеске. | | | |
| **Главни део:**  (27 минута) | Након тога, пре него што приступе изради активности 1. на 12.страни, ученици посматрају илустрације које се односе на одећу и читају називе тих одевних предмета наглас.  Исто тако, неопходно је, да би правилно могли да ураде наредну активност, да уоче разлике које постоје у облицима мушког и женског рода придева који су дати на истој страни, пошто се ради о придевима који имају неправиле облике за женски род.  Потом приступају вежби усменог разумевања у којој треба да повежу одслушани текст са правом особом која је приказана на илустрацијама у датој активности.  Наставник замоли ученике да напишу у свескама транскрипцију реченица које су чули, скрене им пажњу да обевезно воде рачуна о слагању члана, именицен и придева у женском роду и у множини, а онда један од ученика треба да напише те реченице на табли, да би други проверили да ли су тачно урадили дато вежбање:   1. **„ Je porte un jean, des bottes et une chemise jaune. Je suis un cow-boy, je m’appelle ........“** 2. **„ Je porte une salopette bleue et une casquette rouge. Je suis un personnage de jeux-vidéos et je suis.....“** 3. **„ Et moi, je porte une robe rose.....lalalalaaaaa...Je suis....“**   У активности бр. 2 сваки ученик треба да се усредсреди на начин како је обучен његов друг из клупе, а онда треба да затвори очи и да опише како је он обучен, користећи глагол ***„porter“*** и конструкцију:  **Неодређени члан (un/une/des) + именица + придев**  У овој активности ученицима треба омогућити да користе новонаучену лексику која је дата на истој страни, као и табелу са неправилним облицима придева.  Након ове активности, навести ученике да користе глаголе осећања како би изразили оно што воле и оно што не воле дa облаче међу понуђеном одећом, скрећући им пажњу да се након тих глагола:   * **Aimer, adorer, détester, préférer –**   обавезно користе облици одређеног члана: **le/la/l’/les.**  Ова активност може да буде искоришћена као игролика, јер може да се успостави игра глувих телефона наглас:   * Ј'aime le pull, * j’aime le pull, le bouson * j’aime le pull, le bouson et le pantalon.......   ову активност треба проширити на цео разред и уколико ученици почну да користе нову лекцику везану за одевање, те нове речи треба написати на табли, да би их ученици преписали и да би их усвојили без тешкоћа кроз предложену активност.  Активност бр.3 је замишљена да буде урађена тако да ученици сами успеју да пронађу одевне предмете дате на ислустрацијама са личношћу која је представљена у реченицама испод ислустрација. Наставник обавезно треба да напише на табли све непознате речи које се ту јављају.  Након усмене продукције, ученици треба да, уз помоћ вокабулара датом на ислустрацијама, напишу 3 реченице користећи придеве који су им неопходни, водећи рачуна о њиховом слагању у роду и броју:  а. Elsa porte une robe **longue.**  b. C’est une **vieille** dame.  c. Mathilde est **gentille,** c’est mon amie.  На тај начин, ученици ће објединити све што је важно да запамте из предложених активности. | | | |
| **Завршни део:**  (10 минута) | Напослетку, ученици треба да ураде активност 5 која је подељена на два дела. У првом делу, ученици треба у усменој продукцији да кажу шта облаче када иду у школу. Своје излагање треба да ураде по моделу који им је дат у том вежбању:   * **„ Pour aller au collège, je porte.......**   У другом делу овог вежбања, ученици имају задатак да одаберу једну славну личност и да опишу њену одећу.  Домаћи задатак: Радна свеска – страна 10 | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/ другачије урадити: | | | | |
| Општа запажања: | | | | |