|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 6. разред основне школе** | | | | |
| УЏБЕНИК: **Merci 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 09** | | ОДЕЉЕЊЕ**:** | | ДАТУМ**:** |
| Наставна тема: | Unité 1 - **TENDANCE MODE** | | | |
| Наставна јединица: | Je me déguise | | | |
| Тип часа: | Обрада, утврђивање | | | |
| Циљ часа: | Оспособљавање ученика да усвоје лексику везану за карневалске свечаности и да користи повратне глаголе у свакодневној комуникацији | | | |
| Очекивани исходи: | По завршетку часа, ученици ће бити у стању да у писменој и усменој комуникацији:   * опишу једноставним језичким средствима изглед костимираних особа * одговарају на основна питања у вези са задатом темом * користе повратне глаголе да би описали активности из теме која се обрађује * препознају и именују појмове који се односе на тему; * разумеју једноставне текстове који се односе на задату тему * правилно изговарају одређене фонеме карактеристичне за француски језик (назали) | | | |
| Међупредметне компетенције: | Рад са подацима и информацијама, компетенција за учење, сарадња, комуникација. | | | |
| Облик рада: | Фронтални, индивидуални, групни | | | |
| Наставне методе: | Комуникативнa, вербалнa, текстуалнa, илустративнa, аудиовизуелнa | | | |
| Наставна средства: | Уџбеник, радна свеска, аудио материјал | | | |
| Корелација са другим предметима: | Српски језик, географија, грађанско васпитање | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (7 минута) | Наставник замоли ученике да отворе уџбенике на страни 15. и да обрате пажњу на лексику која је издвојена на почетку стране. Ученици преписују непознате речи и пишу њихова значења.  Након тога, потребно је објаснити ученицима правило о функционисању повратних глагола код којих је важно упоредити облике повратних заменица у српском и француском језику, јер су повратне заменице у српком језику исте по облику за сва лица.Треба им скренути пажњу да заменица „***se“*** остаје у том облику за 3.лице једнине и множине. | | | |
| **Главни део:**  (28 минута) | Ученици приступају изради активности 1. на 15.стр. која се односи на карневал. Слушати снимак текста први пут, а од ученика тражити да запишу шта су чули. Слушати снимак текста други пут и дати ученицима одређено време да би могли да провере своје одговоре. Требало би написати транскрипцију текста на табли:   * *„Salut! Je suis Mélissa! J’habite à la Martinique. Aujourd’hui, c’est le carnaval. C’est une fête importante! On se déguise, on danse et on défile. Dans mon collège il y a l’élection de la reine et du roi du carnaval. Cette année le roi, c’est Marco. Il est deguisé en charmeur de serpents. Ma copine, Adèle est la reine. Elle porte une longue robe de la Martinique. Moi, je porte un chapeau pointu et une longue robe du lin. Après l’école, nous participons au grand défilé. Il y a une grande parade avec une fanfare. Nous sommes sur un char avec mes camarades de classe“.*   Ученици треба да препишу текст са табле, а онда наставник приступа писању питања у вези са датим текстом, тако да се од ученика очекује да одговоре на њих:  *а. Оù habite Mélissa?*  *b. Qu’est-ce que les gens font pendant le carnaval?*  *c. Quelle élection il y a dans son collège?*  *d. Qui est le roi cette année?*  *e. Quel costume il porte?*  *f. Qui est la reine cette année?*  *g. Qu’est-ce qu’Adèle porte?*  *h. Qu’est-ce que Mélissa porte?*  *i. À quoi ils participent après l’école?*  *j. Où sont-ils pendant la parade?*  Та активност би требало да буде интерактивна вежба у којој наставник дели ученике на групе од по двоје и даје им задатак да један ученик глуми новинара који поставља ова питања, а други одговара на њих.  Након тога, приступа се вежби у којој неко од ученика треба детаљно да опише костиме Марка и Аделе који су представљени на датим илустрацијама, а затим ученици треба да одаберу за себе неки костим за карневал, да га представе илустрацијом и да га опишу. | | | |
| **Завршни део:**  (10 минута) | Задатак ученика у активности бр.3 на страни 15. је да усмено одговоре на питања која се односе на плакат о предстојећем карневалу у граду Малвилу. Пошто има 6 питања, а у овој вежби писане продукције би требало да учествује шсто већи број ученика, наставник може да замоли неке од ученика да сами пронађу информације које нису обухваћене предложеним питањима и да поставе питања на њих, а да остали ученици одговарају. Та активност би требало да се ради у групи од двоје.  Домаћи задатак: Радна свеска, стр.13. /1.2.3.4.5. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/ другачије урадити: | | | | |
| Општа запажања: | | | | |